Акшехир

Акшехир () — град округ во покраината Конија на регионот Средна Анадолија, Турција. Во 2012 г. округот броел 94.575 жители, од кои 62.054 живееле во самиот град. Познат е како градот во кој живеел Насредин Оџа

Градот е сместен во крајниот дел на плодна низина, на северниот дел од планината Султандаг.

Историја
Во антиката тука постоело населеното место Филомелион, сместено долж големиот грчко-римски пат од Ефес на исток. Познато е дека во него престојувал Цицерон на пат за Киликија бидејќи одовде напишал неколку писма. Гратчето е споменато и во врска со мачеништвото на апостолскиот отец Поликарп Смирнски. Подоцна местото одиграло важна улога во пограничните војни помеѓу Византија и Иконискиот Султанат.

Филомелион станал важен град на Селџуците, а кон крајот на XIV век им припаднал на Османлиите. Се смета дека тука загинал султанот Бајазит I по неговото учество во Битката кај Ангора.

Знаменитости и култура
Меѓу знаменитостите во градот се врбојуваат следниве: 
 Турбе (гробница) на Насредин Оџа, чија автентичност е оспорена
 Турбе на Сејди Махмут, ученик на славниот суфија Руми
 Куќата во која бил сместен генералштабот во последната етапа на Грчко-турскаta војна (1919 - 1922)

Секоја година од 5 до 10 јули се одржуваат настани во чест на Насредин Оџа.

Поради богатото архитектонско наследство, Акшехир е член на Европското здружение на историски градови и подрачја.

 Поврзано 
 Догруѓоз

 Наводи 

Извори

 Бројки за Акшехир 


 Надворешни врски 

 Акшехир на Википатување 
 Портал на округот Акшехир 
 Службена страница на окружниот управник 

Категорија:Градови во Турција
Категорија:Окрузи во Турција
Категорија:Конија (покраина)